રાઇટ ટુ એજ્યુકેશન હેઠળની કુલ ૧.૧૨ લાખથી વધારે બેઠકો પૈકી ગઇકાલે પ્રથમ તબક્કામાં ૮૦ હજારથી વધારે વિદ્યાર્થીઓને પ્રવેશ ફાળવી દેવાયા છે. મહત્ત્વની વાત એ કે વાલીઓેને પોતાના સંતાનના પ્રવેશ કન્ફર્મ થયાના જે મેસેજ મોકલવામાં આવ્યા તે અંગ્રેજીમાં મોકલવામાં આવતાં ગરીબ અને મધ્યમવર્ગના વાલીઓએ મેસેજ વંચાવવા માટે કોઇનો સહારો લેવો પડ્યો હતો. ઉપરાંત, એક સાથે યાદી જાહેર ન કરી અને નામાંકિત સ્કૂલોમાં કેટલા વિદ્યાર્થીઓને પ્રવેશ અપાયો તેની પણ કોઇ વિગતો જાહેર ન કરાતાં વાલીઓમાં રોષ ફેલાયો છે.